ŞTIU, 19 mai 2021, cu Irina Ursu şi Dan Pavel.
Toată lumea dansează, toată lumea se distrează! Europa se deschide, dar pune și condiții. Ce trebuie să faci pentru următorul citybreak. Să dansăm și să ne distrăm și noi. Primul mare festival care se ține vara asta în România. De azi poți să-ți iei bilet. Și… metroul spre Otopeni nu mai decolează. Ministrul Drulă spune că e prea multa pădure în calea lui. Viorica Dăncilă a mai comis-o o dată. Un mesaj postat din dragoste pentru Europa e copiat, un pic greșit, după un discurs de acum 5 ani al lui Obama. Cum mai primesc polițiștii de la rutieră șpagă în trafic: “Dați și voi un leu să ne luăm o minge de fotbal". Pare glumă, dar nu e. Și dileme din lumea nouă: Cât poți să bei dacă urci la volanul unei mașini Tesla cu pilot automat. Din toamnă, opțiunea e valabilă și la București.
Mihaela Gîrbea, Ioana Enache şi scriitorul Gabriel Bota sunt juriul de astăzi.